**(Návrh)**

**OPATRENIE**

**Národnej banky Slovenska**

**o predkladaní výkazov správcu úverov na účely vykonávania dohľadu**

Národná banka Slovenska podľa § 10 ods. 6 zákona č. ...../2023 Z. z. o správcoch úverov a nákupcoch úverov a o zmene a doplnení niektorých zákonov ustanovuje:

**§ 1**

(1) Výkazy predkladané správcom úverov sú tieto:

a) hlásenie o kmeňovom liste správcu úverov Suv (KLS) 1-01, ktorého vzor vrátane metodiky na jeho vypracúvanie je uvedený v prílohe č. 1,

b) hlásenie o spravovaných úveroch Suv (SPR) 2-01, ktorého vzor vrátane metodiky na jeho vypracúvanie je uvedený v prílohe č. 2,

c) hlásenie o reklamáciách, súdnych sporoch a trestných oznámeniach Spo (RST) 7-01, ktorého vzor vrátane metodiky na jeho vypracúvanie je uvedený v prílohe č. 3.

**§ 2**

(1) Výkazy podľa § 1 sa vypracúvajú polročne, podľa stavu k poslednému dňu príslušného kalendárneho polroka.

**§ 3**

(1) Výkazy podľa § 1 sa predkladajú elektronicky v informačnom systéme Štatistický zberový portál, do 30 kalendárnych dní odo dňa, ku ktorému sa vypracúvajú.

**§ 4**

Toto opatrenie nadobúda účinnosť 1. júna 2024.

Peter Kažimír guvernér